[{"text_idx": "#000000", "text": "Kanada u\u0308lemkohtu otsus, mis lubab keelduda erau\u0308likooli juuratudengite akrediteerimisest, kuna u\u0308likool no\u0303uab oma u\u0308lio\u0303pilastelt kristlikku ka\u0308itumist, pole midagi va\u0308hemat kui ra\u0308ige ideoloogiline diktatuur, mis \"LGBT-o\u0303iguste\" sildi all tallab elementaarsed kodanikuvabadused porri, to\u0303deb Objektiivi toimetus juhtkirjas."}, {"text_idx": "#000001", "text": "Va\u0308ide, et seksuaalva\u0308hemustele erio\u0303iguste andmine ei vo\u0303ta kelleltki midagi a\u0308ra, on algusest peale ajanud va\u0308hegi la\u0308bina\u0308gelikumaid inimesi naerma. Kui vastamisi seatakse vo\u0303rdsuse ja vabaduse printsiibid, kaaluvad u\u0308he va\u0308hemusgrupi vo\u0303rdo\u0303iguslikkuseks nimetatud erio\u0303igused iga kell u\u0308les na\u0308iteks kristlaste vabaduse oma usu po\u0303himo\u0303tteid ja\u0308rgida ja nende ja\u0308rgi tsiviilu\u0308hiskonnas oma elu korraldada."}, {"text_idx": "#000002", "text": "Tu\u0308u\u0308piline juhtum, kus ideoloogiline diktatuur pani u\u0308he grupi erio\u0303igused va\u0308evo\u0303imuga maksma teise grupi vabaduste u\u0308le, leidis hiljuti aset Kanadas. Nimelt otsustas Kanada u\u0308lemkohus ha\u0308a\u0308ltega 7 : 2, et Briti Columbia ja Ontario o\u0303igusu\u0308hingutel on ta\u0308ielik o\u0303igus keelduda kristliku ko\u0303rgkooli Trinity Western University juuratudengite akrediteerimisest, kuna o\u0303ppeasutuse eeskirjad eeldavad tudengitelt ko\u0303lbelist karskust."}, {"text_idx": "#000003", "text": "Vastavalt erau\u0308likooli kodukorrale peavad tudengid hoiduma abieluva\u0308listest seksuaalsuhetest ja homoseksualismist ehk sellest, \"mis rikuks u\u0308he mehe ja u\u0308he naise vahelise abielu pu\u0308hadust,\" nagu seisab u\u0308likooli sisseastumisel allkirjastatavas dokumendis. Seitsme Kanada u\u0308lemkohtu kohtuniku hinnangul on aga u\u0308likooli kodukord lubamatu, kuna see mo\u0303jutaks homoseksuaalsete tudengite elu ning seaks ohtu nende o\u0303igused. U\u0308lemkohtu esimehe Beverley McLachlini hinnangul vo\u0303ib u\u0308likool survestamise kaudu va\u0308ltida LGBTQ-inimeste o\u0303iguste rikkumist, \"kes kogevad, et neil pole muud valikut kui o\u0303ppida TWU poolt kavandatavas o\u0303igusteaduskonnas.\""}, {"text_idx": "#000004", "text": "Ko\u0303ige absurdsem po\u0303hjenduse juures on to\u0303siasi, et Kanada u\u0308lemkohtu otsuse ja\u0308rgi oleks Columbia ja Ontario o\u0303igusu\u0308hingud volitatud keelduma akrediteerimast kristliku u\u0308likooli juuratudengeid ning see ta\u0308hendaks u\u0308htlasi Trinity Western University o\u0303igusteaduskonna lo\u0303ppu veel enne, kui see o\u0303ieti alguse oli saanud \u2013 seda nii kristlastele kui vo\u0303imalikele homoseksuaalidest tudengitele. Seega ei ole Kanada u\u0308lemkohtu otsust vo\u0303imalik to\u0303lgendada mingil muul viisil kui otsese ru\u0308nnakuna kodanikuu\u0308hiskonna baasil rajatud erau\u0308likooli tegutsemisvabadusse."}, {"text_idx": "#000007", "text": "Kohtuotsuse muudab eriti ko\u0303nekaks to\u0303siasi, et protsessi on otseselt segatud kohalik LGBT-maffia, kes algatas no\u0303iajahi kristliku u\u0308likooli vastu, va\u0308ites, et TWU diskrimineerib LGBT-tudengeid, misto\u0303ttu kooli lo\u0303petajad ei tohiks Kanadas juristina to\u0308o\u0308tada. Millise hoole ja ta\u0308psusega ta\u0308idab Kanada avalik vo\u0303im homoliikumise ideoloogilisi na\u0308puna\u0308iteid, saab igau\u0308ks ise Kanada u\u0308lemkohtu otsusest ja\u0308reldada."}, {"text_idx": "#000008", "text": "Igal juhul on see juhtum taaskord selgeks na\u0308iteks, milline on homoradikaalide na\u0308gemus sallivusest, kui vastakuti asetatakse u\u0308leja\u0308a\u0308nud u\u0308hiskonna su\u0308dametunnistus- ja tegutsemisvabadus ning nende kitsa huvigrupi \"o\u0303igused\". Ko\u0303ik peavad taanduma ja oma vabadustest loobuma, kui teisel kaalukausil on LGBT-maffia va\u0308a\u0308rastunud vo\u0303rdsus- ja vo\u0303rdo\u0303iguslikkuse po\u0303himo\u0303te."}, {"text_idx": "#000011", "text": "See, mis meile Kanada u\u0308lemkohtu otsusest vastu vaatab, on ehtne diktatuur, ilma igasuguste lisavarjunditeta. Kui me sellele vastu ei hakka nu\u0308u\u0308d, siin ja praegu, siis na\u0308eme juba mo\u0303ne aasta pa\u0308rast ka Eestis, kuidas meie elementaarsed kodanikuvabadused trambitakse ideoloogiliste hullumeelsete ja nende ulmadest nakatunud avaliku vo\u0303imu esindajate poolt asfaldi ta\u0308iteks."}, {"text_idx": "#000012", "text": "Olgu Eestis vo\u0303i Kanadas \u2013 alati kehtib u\u0308htviisi maksiim, mille kohaselt need, kes oma vabaduste eest ei seisa, pole neid ka va\u0308lja teeninud. Kanada kristlased on nu\u0308u\u0308d sunnitud seda po\u0303himo\u0303tet meelde tuletama ja vastulo\u0308o\u0308gi andma."}, {"text_idx": "#000013", "text": "Kanada ko\u0303rgeim kohus: piibellikud po\u0303himo\u0303tted pole \"rikastavalt erinevad\""}, {"text_idx": "#000021", "text": "To\u0303nu Kalvet: millal teisaldatakse Pa\u0308tsi (puna)monument?"}, {"text_idx": "#000028", "text": "Prantsusmaa kaitseb riikide vo\u0303rdsuse po\u0303himo\u0303tet"}, {"text_idx": "#000033", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}]